kardosdrur/scandi-wiki huggingface dataset:
Zoo Tycoon 2

Zoo Tycoon 2 er et simulationscomputerspil, hvor spilleren skal skabe og drive en zoologisk have, ved at udstille dyr samt styre økonomi og ansatte. Målet er at opbygge den bedste zoologiske have.

Det er fortsættelsen af 2001-spillet Zoo Tycoon og kan udviddes med Zoo Tycoon 2: Endangered Species.

Selvom spillet primært er udviklet til Microsoft Windows er Zoo Tycoon 2 også tilgængelig på mobiltelefonen, Apple Macintosh og Nintendo DS.

Spillet 
Der er nogle forskellige spiltyper i spillet. Hver spiltype har begrænsninger (bortset fra sandkassetypen) og spilleren kan vælge hvilken spiltype der passer til spillerens erfaring og alder.
Sandkassetypen i Zoo Tycoon 2 tillader spilleren at skabe zooen lige som spilleren vil, den eneste begrænsning er plads, dyr og objekter. Spillerens pengebeholdning er uendelig, og alle ting er tilgængelige fra starten af spillet. (bortset fra de ting der kun kan gøres tilgængelige i kampagner og udfordringsspil). Sandkassespil begynder med en tom zoo, hvor spilleren tilføjer dyr, indhegninger og andre diverse ting så som restaurant, toiletter og ansætter arbejdere.
Udfordringsspil er spillerens pengebeholdning begrænset og ikke alle ting er tilgængelige fra begyndelsen. Spilleren må selv tjene penge for at køre zooen.
Denne spiltype vil give spilleren ekstra udfordringer. Nogle af dem handler om at opdrætte specielle dyr. I andre udfordringer skal spilleren tage billeder af dyr der gør specielle ting, som f.eks. at løbe eller jage.
Når et bestemt antal af udfordringer er løst, får spilleren et nyt tema til sin zoo, bl.a. er der et tema der gør at bygningerne er tilfrosne.
En kampagne vinder spilleren ved at opfylde et krav. Kravene kan være at have et bestemt antal dyr af en speciel dyreart. Når spilleren har opfyldt kravet, åbnes der for en ny kampagne. Den nye kampagne er sværere og tager længere tid. Efter at spilleren har klaret nogle af kampagnerne bliver nye bygninger og dyr tilgængelige.

Dyr i spillet 
Der er en nogle forskellige dyr med i spillet.

 Elefant
 Bæver
 Tiger
 Næsehorn
 Gepard
 Chimpanse
 Påfugl
 Zebra
 Dromedar
 Pingvin
 Gemsbok
 Panda
 Flamingo
 Grizzlybjørn
 Flodhest
 Stenbuk
 Jaguar
 Løve
 Elg
 Bjerggorilla
 Krokodille
 Okapi
 Struds
 Isbjørn
 Kænguru
 Rød panda
 Giraf
 Lemur
 Sneleopard
 Thomsons gazelle

Eksterne henvisninger 
 

2
Computerspil fra 2004
Økonomiske simulationsspil
Macintosh-spil
Windows-spil
Ostryopsis

Ostryopsis er en lille slægt med to arter, som findes i det vestlige Kina og Mongoliet. Det er løvfældende buske med spredtstillede, hele og dobbelt savtakkede blade. Blomsterne er samlet i hanlige og hunlige rakler, der springer ud i foråret. Frugterne sidder i klynger med 6-10 frø, der er helt skjult i hver sin dækkende has.

Buskene dyrkes ikke i Danmark og beskrives ikke nærmere.

 Ostryopsis davidiana
 Ostryopsis nobilis

Birke-familien
Zoo Tycoon 2: Endangered Species

Zoo Tycoon 2: Endangered Species er den første udvidelsespakke til Zoo Tycoon 2. Den giver spilleren 20 nye dyr, nogle af dem er sjældne, såsom caribou og koala, samt giver spilleren nyskabelser såsom himlen sporvogne, Jeepturer, forhøjet stier og flere nye kampagner og udfordringer.

2: Endangered Species
Computerspil fra 2005
Økonomiske simulationsspil
Windows-spil
Jørgen Scheel (1718-1786)

Jørgen lensgreve Scheel (5. januar 1718 på Gammel Estrup – 5. marts 1786 sammesteds) var en dansk lensgreve, gehejmeråd og godsejer. Jørgen Scheel var søn af den første greve i slægten, Christen Scheel og Augusta von Winterfeldt.

Karriere 
Allerede som 23-årig udnævntes han til assessor i Højesteret. Året efter, i 1742, fik han titel af kammerherre. I 1749 ridder af Dannebrog og 1757 modtog han ordenen de l'Union Parfaite. 1758 blev han gehejmeråd og 1761 udnævntes han til hofmester hos arveprins Frederik. Han forblev i denne stilling indtil arveprinsens giftermål i 1774. Samme år blev han overstaldmester hos kong Christian 7. Han havde desuden 1765 fået titel af gehejmekonferensråd og fik 1774 elefantordenen. Fra 1764-1780 var han medlem af Overskattedirektionen, 1777-1784 medlem af direktionen for Veterinærskolen og 1764-1782 patron for Roskilde Kloster.

Godsejer 
Efter sin fader havde han arvet Grevskabet Scheel, Stamhuset Gammel Estrup samt godserne Ulstrup, Hemmestrup, Viskum og Østergaard, men på grund af dårlig økonomi måtte han 1749 sælge Hemmestrup og Viskum samt 1754 Østergaard og Skovgaard. Til bygningernes forskønnelse på sine godser anvendte han betydelige beløb, ligesom han, der ansås for en stor hippolog, med store omkostninger oprettede et stutteri på øen Hjelm ud for Ebeltoft.

Jørgen Scheel havde 16. januar 1740 ægtet Lucie von Thienen (1718-1743). To år efter dennes død ægtede han 12. maj 1745 Charlotte Louise Scheel von Plessen (1720-1801).

Litteratur

Eksterne henvisninger 
 

Jørgen
Modtagere af l'union parfaite
Godsejere fra Danmark
Lensgrever fra Danmark
Danskere i 1700-tallet
Højesteretsdommere fra Danmark
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Staldmestre fra Danmark
Gehejmekonferensråder fra Danmark
Hippologer fra Danmark
Æresmedlemmer af Det Kongelige Akademi for de Skønne Kunster
Krokus (band)

Krokus er et hard rock/heavy metal band fra Schweiz.

Krokus blev dannet i Solothurn i 1974 af bassisten og oprindelig forsanger Chris von Rohr og guitaristen Tommy Kiefer. Tidligere vokalist i Eazy Money, Marc Storace indgik i bandet ved udgivelsen af deres Metal Rendez-vous album fra 1980.

Discografi

Studiealbums 
 1976: Krokus
 1977: To You All
 1978: Painkiller / Pay It In Metal
 1980: Metal Rendez-vous
 1981: Hardware, UK #44
 1982: One Vice at a Time, US #53 , UK #28
 1983: Headhunter, US #25 , UK #74
 1984: The Blitz, US #31
 1986: Change of Address, US #45
 1988: Heart Attack, US #87
 1990: Stampede
 1995: To Rock or Not to Be
 1999: Round 13
 2003: Rock the Block
 2006: Hellraiser, US #200
 2010: Hoodoo

Live albums & Compilations 
 1980: Early Days '75-'78 (Compilation)
 1986: Alive And Screamin' (Live) , US #97
 1987: Stayed Awake All Night – The Best (Compilation)
 1993: The Dirty Dozen (Best Of)
 2000: Definitive Collection (Compilation)
 2000: The Collection (Compilation)
 2000: Best Of (Compilation)
 2003: Long Stick Goes Boom: The Anthology (Best Of)
 2004: Fire And Gasoline (Live + DVD)

Singler & EP'er 
 1980: Tokyo Nights
 1980: Heatstrokes
 1980: Bedside Radio
 1981: Winning Man
 1981: Rock City
 1982: American Woman
 1982: Save Me
 1982: Bad Boys Rag Dolls
 1983: Stayed Awake All Night
 1983: Screaming In The Night
 1984: Midnite Maniac #71 Hot 100, #10 Rock
 1984: Ballroom Blitz
 1984: Our Love #22 Rock
 1986: School's Out #67 Hot 100
 1987: Screaming In The Night (Live)
 1987: Let The Love Begin
 1988: Let It Go
 1988: Wild Love
 1994: You Ain't Seen Nothin' Yet
 2003: I Want It All
 2006: Angel of My Dreams

Video & DVD 
 1985: The Video Blitz (VHS)
 2004: Fire And Gasoline (Bonus DVD)
 2004: As Long As We Live (DVD)

Eksterne links 
 Official Homepage
 Krokus Discografi
 Chris von Rohr 
 Fernando von Arb 
 Marc Storace
 Patrick Aeby 
 Mandy Meyer homepage

Metalgrupper fra Schweiz
Rockgrupper fra Schweiz
Musikgrupper fra 1974
Christian Werliin

Christian Werliin (8. november 1804 – 12. april 1866) var præst.

Werliin kom 1817 i Metropolitanskolen, fra hvilken han blev dimitteret 1824. Den første halvdel af 1827 tilbragte han i Helsingør som konstitueret adjunkt ved den lærde Skole. 1829 tog han teologisk attestats og studerede derpå, under Rasmus Rasks vejledning, østerlandske sprog. 1831 fortsatte han disse studier i udlandet. I Bonn studerede han hebraisk og arabisk under Freytag, indisk under Lassen; derpå tog han over Heidelberg til Paris for at høre Silvestre de Sacy. Efter sin hjemkomst underviste  han teologiske studenter og vandt 1838 den teologiske licentiatgrad for en afhandling om Jakobs velsignelse over Juda (1. Mos. 49, 8 -12); samme år udgav han en latinsk oversættelse af første Mosebog. 1841 blev han sognepræst for Hasle, Skejby og Lisbjerg i Århus Stift og 1850 forflyttet til Fersløv og Vellerup, Sjællands Stift, hvor han døde 12. april 1866.

Han blev i 1834 gift med Julie Constance Lütthans, datter af oberstløjtnant i borgervæbningen, murmester Joh. Heinr. Lütthans og Louise Dorothea født Borger. Julie tog navnet Julie Constance Werliin. I 1843 blev ægteskabet opløst, og Werliins hustru giftede sig i 1848 med digteren Christian Winther.

Præster fra Danmark
Personer i Dansk Biografisk Leksikon
Porcelain Heart

"Porcelain Heart" er hovedsinglen fra Opeths album Watershed fra 2008. Endnu en sang, "Mellotron Heart" blev indspillet og findes på begrænsede udgaver af Watershed, og er en alternativ version af "Porcelain Heart" spillet på mellotron og synthesizere.

Musikvideo
En musikvideo for sangen er blevet spillet ofte på MTV2's Headbangers Ball. Videoudgaven af sangen er beskåret og varer kun lidt over fem minutter, i modsætning til den normale udgaves otte minutter. Musikvideoen er instrueret af Lasse Hoile, som også har arbejdet på musikvideoer med Porcupine Tree. Videoen viser en gammel mand, som mindes sin tid i et palæ med to kvinder da han var yngre. Det afsløres i løbet af musikvideoen at han dræbte begge kvinder.

Spor
 "Porcelain Heart" – 8:00
 "The Lotus Eater" – 8:50

Singler fra 2008
Opethsange
Bischbrunn

Bischbrunn er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Marktheidenfeld.

Geografi 
Bischbrunn ligger i Region Würzburg i Naturpark Bayerischer Spessart.
 
I kommunen er der ud over Bischbrunn, bebyggelserne Bischbrunner Forst, Fürstliche Löwenstein’scher Park og landsbyen Oberndorf.

Eksterne henvisninger
Harvey Milk

Harvey Bernard Milk (22. maj 1930-27. november 1978) var en amerikansk politiker og den første åbent homoseksuelle person, der blev indvalgt i San Franciscos byråd. Han var først relativt sent blevet politisk aktiv, hvilket skete efter at han i 1972 var flyttet fra New York til San Francisco. Her slog han sig ned sammen med sin samlever i byens bøssekvarter The Castro, og han stillede tre gange op som kandidat til byrådet uden at blive valgt, før det i 1977 lykkedes ham at blive valgt ind.

Som byrådsmedlem kæmpede han for en række minoritetsgrupper, og han blev centrum i en strid mellem liberale strømninger og traditionelle konservative dyder. Dette skal sandsynligvis ses som baggrunden for, at en af hans politiske rivaler, Dan White, skød og dræbte både Harvey Milk og borgmester George Moscone. Efterfølgende har Milk fået ikon-status for den homoseksuelle rettighedsbevægelse, især i San Francisco.

Hans liv og især perioden op til valget af ham i 1977 og byrådskarrieren indtil hans død blev skildret i den prisbelønnede dokumentar The Times of Harvey Milk fra 1984. I 2008-filmen Milk af Gus Van Sant, med Sean Penn i titelrollen, tegnes ligeledes et billede af Milk og hans tid. Filmen indkasserede otte Oscar-nomineringer, og vandt i kategorierne: bedste originale manuskript (Dustin Lance Black) og bedste mandlige hovedrolle (Sean Penn).

Se også 
 Myrdede amerikanske politikere

Eksterne henvisninger 

Politikere fra USA
Aktivister fra USA
Jøder fra USA
Politikere der er LGBT-personer
Modtagere af Presidential Medal of Freedom
Claude Onesta

Claude Onesta (født 6. februar 1957 i Albi, Frankrig) er en tidligere fransk håndboldspiller og træner. Han var øverste træner for Frankrigs herrelandshold fra 2001 frem til 2016. Hans opnåede resultater med det franske hold har gjort ham til en af de mest vindende trænere i international håndbold.

Resultater med Frankrigs landshold 
Onesta har siden sin tiltræden som fransk landstræner i 2001 opnået følgende resultater:

 VM 2003 –  Bronze
 VM 2005 –  Bronze
 EM 2006 –  Guld
 EM 2008 –  Bronze
 OL i Beijing 2008 –  Guld
 VM 2009 –  Guld
 EM 2010 –  Guld
 VM 2011 –  Guld

Eksterne henvisninger 

 

Håndboldspillere fra Frankrig
Håndboldtrænere fra Frankrig
Personer fra Albi
Classic Rock

Classic Rock er en genre af musik, som afgrener sig fra rocken.

Begrebet 
Begrebet "Classic Rock" stammer fra de amerikanske radiostationer, der i begyndelsen af 80'erne brugte betegnelsen som identifikationsmarkør, der beskrev playlister, der indehold musikmateriale fra slut 60-80, og som havde lyttere imellem 19-30 som målgruppe.
"Classic Rock" betegnelsen dækker altså ikke musik, der var for teenagere eller som var i vælten i start 80'erne.

Blandt det musikmateriale, som blev sat på "classic rock" playlisterne var bl.a. Hard Rock /Heavy Rock/Heavy Metal/Progressiv Rock/Southern Rock og Rock n' Roll.

Rockgenrer
Sébastien Ostertag

Sébastien Ostertag (født 16. marts 1979 i Paris, Frankrig) er en fransk håndboldspiller, der til dagligt spiller for den franske ligaklub Tremblay en France HB. Han skiftede til klubben i 2005 fra Livry-Gargan HB. Hans primære position er venstre fløj.

Landshold 
Ostertag debuterede på det franske landshold i 2005, og har siden da været med til at vinde både bronze ved EM i Norge 2008, og guld ved VM i Kroatien 2009.

Eksterne henvisninger 
 Spillerinfo 

Håndboldspillere fra Frankrig
Personer fra Paris
Markedsmekanisme

Markedsmekanismen er den mekanisme, hvorved markedskræfterne (samspillet mellem udbud og efterspørgsel) styrer udviklingen på et marked. Ændringer i enten udbuddet eller efterspørgslen vil føre til, at prisen på varen eller tjenesteydelsen bliver justeret. Hvis prisen eksempelvis stiger, vil nogle hidtidige efterspørgere tænkeligt holde op med at efterspørge varen eller i hvert fald efterspørge den i mindre grad, mens prisstigningen omvendt vil stimulere udbyderne til at sælge mere af varen. Er der tale om et marked med fuldkommen konkurrence  - idealtypen for et økonomisk marked - vil denne proces fortsætte, indtil udbud og efterspørgsel er lige store. Man siger, at der i dette tilfælde er markedsclearing - prisen har clearet markedet. Markedsmekanismen illustreres ofte i et udbuds-/efterspørgselsdiagram.

Forekommer der markedsfejl på markedet, kan de forstyrre markedsmekanismen, så ligevægten på markedet ikke bliver efficient (eller Pareto-optimal). Markedskræfterne fungerer i sådan en situation ikke tilstrækkelig hensigtsmæssigt. Markedsfejl kan også bevirke, at markedet ikke clearer, dvs. at udbud og efterspørgsel ikke er lige store i ligevægten. Eksistensen af arbejdsløshed er et eksempel herpå. Arbejdsløshed betyder, at arbejdstagernes udbud af ledig arbejdskraft ved den gældende løn er større end virksomhedernes efterspørgsel efter arbejdskraft; når arbejdsløshed kan eksistere i længere perioder, er det et tegn på, at der er markedsfejl, der forhindrer arbejdsmarkedet i at cleare.

Kilder 

Mikroøkonomi
Konkurrence
Indkast (fodbold)

Et indkast er en igangsættelse i fodbold. Dommeren dømmer indkast når hele bolden har passeret sidelinjen. Indkastet tildeles det hold, der ikke var det sidste til at berøre bolden. Reglerne for indkast er beskrevet i fodboldlovens §15.

Udførelse 
Indkastet tages fra det sted hvor bolden gik ud af spil ved at passere sidelinjen. Spilleren der udfører kastet skal i kasteøjeblikket stå med begge fødder på jorden med front mod banen og kaste bolden bagfra over hovedet med begge hænder. Bolden er i spil, når den er kommet ind på banen. Spilleren der har taget indkastet, må ikke røre bolden igen inden den er berørt af en anden spiller. Ved overtrædelse dømmes for gentagelsesspil, og modstanderne tilkendes et indirekte frispark. Hvis gentagelsen finder sted ved en markspiller forsætligt rører bolden med armen eller hånden dømmes et direkte frispark eller straffespark, afhængig af hvor på banen forseelsen finder sted. Et indkast må kun tages fra sidelinjen

Afstandsreglen ved indkast er 2 meter. Det vil sige at alle modstandere skal opholde sig minimun 2 meter fra det sted, hvor kastet tages.

Eksterne henvisninger 

Fodboldregler
Fodboldteknik
Ladytron

Ladytron er en britisk electropop-gruppe fra Liverpool.

Baggrund 

Ladytron opstod i 1999 da Reuben Wu og Daniel Hunt mødte sangerne Helen Marnie og Mira Aroyo. Bandets navn er taget fra titlen på Roxy Music nummeret med samme navn.

Plader 
	
 2001 	604 	
 2002 	Light & Magic 	
 2005 	Witching Hour 	
 2008 	Velocifero
 2011 Gravity the Seducer

EPer og opsamlinger 

 Miss Black and Her Friends (1999, Bambini, Japan only)
 Softcore Jukebox (2003)
 Extended Play (2006)

Singler 

 1999 "He Took Her to a Movie"
 2000 "Playgirl"
 2000 "Another Breakfast With You"
 2001 "The Way That I Found You"
 2001 "Playgirl" (Remix)
 2002 "Seventeen"
 2003 "Blue Jeans"
 2003 "Evil"
 2005 "Sugar"
 2005 "Destroy Everything You Touch"
 2008 "Ghosts"
 2008 "Runaway"
 2009 "Tomorrow"
 2010 "Ace of Hz"
 2011 "White Elephant"
 2011 "Ambulances"
 2011 "Mirage"

Videoer 

 2000 "Playgirl"
 2003 "Seventeen"
 2003 "Blue Jeans"
 2003 "Evil (UK version)"
 2003 "Evil (US version)"
 2005 "Sugar"
 2005 "Destroy Everything You Touch"
 2008 "Ghosts"
 2008 "Runaway"
 2009 "Tomorrow"
 2011 "Ace of Hz"
 2011 "Mirage"

Musikgrupper fra England
Kvindesind (album)

Kvindesind er et album udgivet af Anne Linnet i 1978, men indspillet i 1977, indeholdende Anne Linnets musikalske fortolkning af Tove Ditlevsens digtsamling af samme navn. Albummet udkom på CD i 1988. Blandt musikerne var Linnets mand Holger Laumann (tenorsax) og Jens Jørn Gjedsted (flygelhorn).

Anne Linnet Band-album
Album fra 1978
VM i alpint skiløb 2009

Verdensmesterskaberne i alpint skiløb 2009 var det 40. VM i alpint skiløb arrangeret af FIS. Mesterskabet blev afviklet i Val d'Isère i Frankrig i perioden 3. – 15. februar 2009. Val d'Isère var VM-vært for første gang, og det franske skisportssted vandt værtskabet ved FIS-kongressen i Miami den 2. juni 2004. De øvrige ansøgere var Vail/Beaver Creek i USA, Garmisch-Partenkirchen i Tyskland og Schladming i Østrig. Garmisch-Partenkirchen og Schladming blev senere tildelt værtskaberne for henholdsvis VM 2011 og 2013.

Medaljevindere

Mænd

Kvinder

Hold

Medaljetabel

Kilder / eksterne henvisninger 
 Val d'Isère 2009  
 FIS Results – FIS Alpine World Ski Championships 2009    

Sport i 2009
Skiturneringer
Alpint skiløb
V.C. Ravn

Vilhelm Carl Ravn (født 19. september 1838 i Helsingør, død 17. maj 1905 i København) var en dansk musikhistoriker, uddannet jurist med embede som vicepolitidirektør.

Ravn blev student 1857, cand.jur. 1865, hvorefter han 1871 blev ansat under det københavnske politis administration og 1887 udnævnt til vicepolitidirektør. Ved siden af sin embedsvirksomhed drev han meget omfattende musikhistoriske studier og har fortjenesten af først at have oparbejdet den danske musikhistorie efter videnskabelig metode – for en stor del efter utrykte kilder – og ved sine undersøgelser at have draget højst interessante og betydningsfulde episoder frem.

Hans afhandlinger findes – desværre kun spredte – i forskellige periodiske skrifter (For Idé og Virkelighed, Nær og Fjern, Nationaltidende) samt endelig på mere tilgængelige steder i de publikationer, Samfundet til Udgivelse af Dansk Musik har udgivet. Til Mendel-Reissmanns store tyske musikleksikon har han skrevet en interessant og udførlig artikel "Skandinavisk Musik", og Musikforeningen har som første del af sit festskrift udgivet hans Koncerter og musikalske selskaber i ældre Tid (1886), hans største værk i bogform.

Han blev 28. juli 1894 Ridder af Dannebrog og 7. april 1903 Dannebrogsmand.

Ravn er begravet på Assistens Kirkegård.

Kilder 
 Danske Jurister 1736-1936.
 Opslag af professor Angul Hammerich i Salmonsen (Salmonsens Konversationsleksikon, 2. udgave, bd. 19, s. 964)

Eksterne henvisninger 
 
 Udførligere omtale af V.C. Ravn og hans indsats inden for musikhistorien fra Det Kongelige Bibliotek, med billeder
 Om tyske musikleksika, herunder Mendel-Reissmann
Note

Musikhistorikere fra Danmark
Jurister fra Danmark
Personer fra Helsingør
Politifolk fra Danmark
Riddere af Dannebrog
Faglitterære forfattere fra Danmark
Danskere i 1800-tallet
Lærere fra Danmark
Personer i Dansk Biografisk Leksikon
Dansksprogede forfattere fra Danmark
Boom Boom Magazine

Boom Boom Magazine er et dansk musikmagasin, der udgives af musikorganisationerne IFPI, DUP (Danske Uafhængige Pladeselskaber) og MXD (Music Export Denmark).. IFPI betegner bladet som et promotiontiltag, der har til hensigt at positionere dansk musikliv internationalt. I år 2009 blev musikmagasinet præsenteret ved verdens største musikmesse, MIDEM, i Cannes.

Eksterne henvisninger 
Boom Boom Magazines hjemmeside

Kilder 

Tidsskrifter om musik
Amerikanske finansministre

USA's finansminister (engelsk: United States Secretary of the Treasury) er et amerikansk føderalt embede i USA's regering, som blev oprettet 17. september 1789 med Alexander Hamilton som første minister. Finansministeren er øverste leder af det amerikanske finansministerium, og arbejder med finans- og pengepolitik, samt indtil 2003 enkelte sager indenfor national sikkerhed og forsvar. Størstedelen af ministeriets tjenester indenfor lovhåndhævelse, såsom ATF, toldtjenesten og United States Secret Service blev omstruktureret til andre ministerier i 2003 i forbindelse med oprettelsen af Home land Security.

Ministeren fungerer som præsidentens ledende økonomiske rådgiver, og giver råd med hensyn til økonomisk udvikling både indenlands og internationalt. Finansministeren repræsenterer også USA i internationale fora, såsom i den Internationale Valutafond, den interamerikanske bank, den asiatiske udviklingsbank og EBRD. Indenlands har finansministeren blandt andet til opgave at signere Federal Reserve Notes før de kan blive gyldigt betalingsmiddel, og har siden 1965 været styremedlem i Medicare Trust Funds. Siden Bill Clinton-æraen har finansministeren også haft en plads i det nationale sikkerhedsråd.

Stillingen nomineres af USA's præsident og udnævnes efter godkendelse fra Senatet. Sammen med de fleste andre ministre i præsidentens kabinet bliver finansministeren oftest erstattet i den efterfølgende præsidents administration, da præsidenten vælger sit kabinetmedlemmer efter hvordan de har støttet hans mål og politik. Finansministeren er også den femte i arvefølgen til præsident lige efter udenrigsministeren. Hvis ikke en midlertidig finansminister leder ministeriet eller finansministeren ikke er en almindelig amerikansk statsborger, kan han af denne vej potentielt komme til at overtage embedet som præsident. Dette er dog historisk set aldrig sket og regnes for totalt usandsynligt.

Historisk har de fleste finansministre haft en baggrund indenfor retsvidenskab og advokat-erhvervet samt i nyere tid også indenfor privat næringsliv med hverv fra den offentlige finanssektor. Det findes også eksempler på ministre som har arbejdet sig op i gradene ved finansministeriet som alt fra praktiserende advokater og samfundsøkonomer til senatorer, guvernører og højesteretsdommere.

Liste over USA's finansministre 
Liste over USA's finansministre er en kronologisk oversigt over USAs finansministre fra og med Alexander Hamilton, som begyndte i embedet i 1789 til den nuværende finansminister. 

Listen viser finansministerenes delstatsoprindelse, periode i regering og tilhørende præsidenter. Nummereringen viser hvilket nummer i rækken personen var som finansminister; der skelnes ikke mellem om ministerene sad i en eller to perioder.

Eksterne henvisninger 

 USTreas.gov – Secretaries of the Treasury  – Oversigt over USA's finansministere hos U.S. Department of the Treasury.

Finansministre
 
Lister over personer